সংবাদ সম্মেলনে আগামী ১০০ বছরে বাংলাদেশ কোন পর্যায়ে যাবে ‘ডেল্টা প্ল্যান ২১০০’ এর মাধ্যমে সেই পরিকল্পনা চলছে বলে জানান প্রধানমন্ত্রী। দেশের উন্নয়ন ত্বরান্বিত করতেই এ ‘ডেল্টা প্ল্যান ২১০০’ হাতে নেয়া হচ্ছে। এ নিয়ে কাজ চলছে। ২০২১ সাল থেকে ২০৪১ সালের সুদূরপ্রসারী পরিকল্পনা দিয়ে যাচ্ছি। দিনবদলের কাজ চলছে। তা অব্যাহত থাকবে। ২১০০ সালে বাংলাদেশকে কীভাবে দেখতে চাই, বদ্বীপকে বাঁচিয়ে রাখা, জলবায়ু পরিবর্তনসহ অন্যান্য অভিঘাত থেকে বাঁচাতে এই প্ল্যান হাতে নেয়া হয়েছে বলে জানান তিনি।